open-index/open-wikipedia-markdown huggingface dataset:
Hedenströmi laht

**Hedenströmi laht** (jakuudi keeles *Геденштром хомото*, vene keeles *залив Геденштрома*) on laht Kotelnõi saarel Bunge maa ja Faddejevi saare vahel, Uus-Siberi saartel Ida-Siberi meres.

Laht ulatub 110 km pikkuselt Kotelnõi saarde. Saare üht osa nimetatakse ajaloolistel põhjustel Bunge maaks ja teist Faddejevi saareks, Hedenströmi laht avaneb lõunasse nende vahel. Suudme laius on umbes 12 km, sügavus kuni 14 m; lahe suudmes asuvad Neizvestnõje saared. Nagu kogu ülejäänud Kotelnõi saar, on ka Hedenströmi lahe kaldad püsiasustuseta.

1809. aastal saatis Matthias von Hedenström (venekeelne nimi – Matvei Gedenštrom) kaupmees Jakov Sannikovi ja maamõõtja I. Kožini uurima väina Kotelnõi ja Faddejevi saare vahel. Sannikov ületas lahe mitmes kohas, mõõtes selle laiuseks 7–30 km. 1811. aasta kordusekspeditsioonil avastas Sannikov, et tegemist on siiski mitte väina, vaid lahega. Veel 20. sajandi keskpaigani märgiti see kaartidele väinana.

Hedenströmi lahte kirjeldati aastatel 1821–1822 Pjotr Anjou Ust-Jana ekspeditsiooni käigus. Laht on saanud nime Uus-Siberi saarte uurija Matthias Hedenströmi auks.

Venemaa Föderatsiooni administratiivjaotuses kuulub laht Sahha Vabariigi (Jakuutia) Buluni ulussi.

## Viited
Kartulipüss

:*Endisaegse mänguasja kohta vaata [[kartulipüss (etnograafia)]]*

----

**Kartulipüss** (inglise keeles *spud gun*, *potato gun*) on seade, millega on võimalik tulistada kartuleid või muid heitekehi. 

## Popkultuuris

* Seriaali "Põgenemine" 4. hooaja 14. osas kasutab Michael Scofield 40 mm suitsugranaatide tulistamiseks kartulipüssi.
* Joonisseriaali "Simpsonid" tegelane Maude Flanders hukkus õhukahurist T-särkide tulistamise tagajärjel ("Alone Again, Natura-Diddily").

## Viited

## Välislingid
* The Potato Gatling Gun
Maude Flanders

**Maude Flanders** on tegelane joonissarjas "Simpsonid". 

Ta oli abielus Ned Flandersiga ning neil on pojad Tod ja Rod Flanders. Ta hukkus 11. hooaja osas "Alone Again, Natura-Diddily", mis jõudis eetrisse 13. veebruaril 2000.

Maude'i häälenäitleja oli Maggie Roswell. 1994. aastal, pärast 5. hooaja jagude tootmist, kolis Roswell koos perega Denverisse. Oma rollide sisselugemiseks lendas ta igal aastal märtsist novembrini kaks korda nädalas Los Angelesse, talle maksti umbes 1500–2000 dollarit ühe jao pealt. Kallinevate lennupiletite tõttu küsis Roswell 1999. aastal, pärast 10. hooaega, palgatõusu 6000 dollarini ühe jao eest, kuid Fox nõustus talle juurde maksma vaid 150 dollarit, mispeale Roswell lahkus sarjast ning Maude kirjutati sarjast välja. Roswell naasis sarja 2002. aastal 14. hooajal, olles saavutanud Foxiga uue lepingu, millega ta sai rolle sisse lugeda oma kodust Denveris. Seejärel on Maude sarjas ilmunud peamiselt vaimuna.

## Viited
Ravi tänav

**Ravi tänav** on tänav Tallinna kesklinnas Veerenni asumis.

Ravi tänav on paralleelne Liivalaia tänavaga. Ravi tänaval (18) asub Ida-Tallinna Keskhaigla, mille eelkäija järgi on tänav nime saanud. Samas algab ka tänav, kulgeb edela suunas ja jätkub Veerenni tänavaga. Olulisteks hooneteks peetakse samuti maju Ravi 12 // Magasini tänav 1 ja Ravi 4.
## Hoonestus

* Ravi 2 asub 1937. aastal Boris Tšernovi projekti alusel ehitatud algne Julius Ruuse elumaja. 1960. aastal avati  Ravi tn 2 II Lastehaigla (algselt Tallinna Linna Keskrajooni Lastehaigla), kust see 1979. aastal koliti uude Tallinna Lastehaiglasse Tervise tänav 28.

* Ravi 15 asub 1924. aastal  Artur Perna projekti alusel ehitatud algne  Aleksander Rist´i üürimaja.

* Ravi 17 asus 1936. aastal Eugen Sachariase projekti alusel ehitatud algne Johannes Topsi üürimaja

Ravi tänav 18 hooned, algne Priihospidali surnukuur, Priihospidali haigetebarakk ja Priihospidali vaimuhaigete osakonna lõunapoolne hoone

* Ravi 18a Ida-Tallinna Keskhaigla peakorpus. Arhitekt Herbert Johanson. 
* Ravi 18b Ida-Tallinna Keskhaigla Sünnitusosakonna hoone. Arhitekt Herbert Johanson.
* Ravi 18c Ida-Tallinna Keskhaigla Silmakliiniku hoone. Arhitektid Kalju Luts, Hansi Aru.
*Ravi tn 18 krundil asub ka Ida-Tallinna Keskhaigla 2-korruseline kivist köögikorpus, millest läände jääb ühekorruseline majandustalituse hoone.
Ida-Tallinna Keskhaigla hoonetekompleks asub 7,26-hektari suurusel maa-alal Ravi, Magasini, Herne ja Juhkentali tänava vahelisel alal. Keskhaigla A-korpuse hoone on 6-korruseline ning ühenduses B- ja C-korpuse hoonetega. Suurema osa keskhaigla A-korpusest moodustab palatiosakond (sisehaigused). B-korpus on 6-korruseline hoone, kus asub naistekliinik. C-korpus on 7-korruseline hoone, kus  esimesel korrusel asub erakorralise meditsiini osakond, teistel korrustel sise-, kirurgia- ja silmakliiniku ambulatoorsed vastuvõtud.

* Ravi 27, 1985. aastal ehitatud Tallinna Kesklinna Lastepolikliinik

## Ajalugu
Tänava varasem nimi oli alates 1885. aastast **Väike-Liiva tänav** (saksa keeles *Kleine Sandstrasse*, vene keeles *Малая Песочная улица*). 

20. sajandi alguses tegutses Väike-Liiva tänav 24 hoones, Vanglate hoolekandekomitee Tallinna Daamide laste varjupaik.

17. jaanuaril 1923 sai tänava nimeks **Liiva tänav**. 

Praegust nime kannab Ravi tänav 25. septembrist 1959.

## Viited

## Välislingid
* Ravi tänav. Päring kohanimeandmebaasist. Eesti kohanimed
Häältejuhtimine

**Häältejuhtimine** (inglise keeles *voice-leading*, itaalia keeles *condotta delle voci*, prantsuse keeles *conduite des voix*, saksa keeles *Stimmführung*, *Bewegung*) on muusikas kahe või enama üheaegse meloodia reeglitekohase liikumise õpetus. 

Häältejuhtimine on üks põhilisi kontrapunkti aspekte, mille eesmärk on käsitleda eri partiisid mitte lihtsalt üheaegselt kõlavate meloodiate ühendamisel tekkiva harmoonia koostisosadena, vaid iseseisvate liinidena. Hea klassikalise häältejuhtimise tunnuseks on iga hääle iseseisev meloodiline kontuur ja rütmiline omapära, mistõttu on iga hääl faktuuris selgelt eristatav. 

Meloodiatel võib üheaegselt olla:
* samasuunaline liikumine (ladina keeles *motus rectus*, saksa keeles *Gerade Bewegung*): meloodiad liiguvad samas suunas. Samasuunalise häältejuhtimise erikujuks on paralleelne liikumine (saksa keeles *Parallelbewegung*)  kvintides või oktavites, mis on klassikalises häältejuhtimises keelatud. Samuti ei ole klassikalises häältejuhtimises hea, kui kõik hääled liiguvad küll eri intervallides, kuid samas suunas. 
* vastassuunaline liikumine (ladina keeles *motus contrarius*, saksa keeles *Gegenbewegung*): meloodiad liiguvad eri suundades
* kaudne liikumine (ladina keeles *motus obliquus*, saksa keeles *Seitenbewegung*): üks meloodia liigub, teine jääb paigale

Häältejuhtimises eristatakse astmelist (sekundites) ja hüppelist (sekundist suuremates intevallides) liikumist. Sujuvuse ja häälte suurema individuaalsuse huvides eelistatakse hüppelisele liikumisele üldiselt astmelist. Erandiks võib olla bass, milles hüpped rõhutavad harmooniat. 

## Klassikalise kontrapunkti häältejuhtimine
Puhtaid intervalle (unisoon, oktav, kvint) on hea kasutada ainult lõigu alguses ja lõpus. Lõigu keskosas tuleks puhtaid intervalle pigem vältida ning eelistada tertse või sekste. 

Puhtale intervallile ei ole hea liikuda paralleelselt või samasuunaliselt, liikuda tuleks vastassuunaliselt või kaudselt. Paralleelse liikumise korral liiguvad hääled sama meloodilise intervalli võrra üles või alla, mille tulemusena moodustub häälte vahel kaks korda järjest sama intervall. Samasuunalise liikumise korral liiguvad hääled küll eri intervalli võrra, kuid ühes suunas, kuid samas suunas. Vastassuunalise liikumise korral on häälte liikumissuund erinev – üks hääl liigub üles, teine alla. Kaudse liikumise korral liigub ainult üks hääl ning teine seisab paigal. 

Tertsidele ja sekstidele liikumisel puhaste intervallidega sarnased piirangud puuduvad ning neile võib liikuda nii paralleelselt, samasuunaliselt, kaudselt kui ka vastassuunaliselt.
Uus-Siberi saar

**Uus-Siberi saar** (vene Новая Сибирь, jakuudi Саҥа Сибиир арыы) on saar Põhja-Jäämere Ida-Siberi meres, Anjou saarte idapoolseim saar. Blagoveštšenski väin eraldab seda Faddejevi saarest.

Saare pindala on umbes 6200 km². Pinnamood on tasane, üldkõrgus kuni 76 m. Saar on kaetud tundrataimestikuga. 

Uus-Siberi saare avastasid aastal 1806 vene kaupmehed Semjon ja Lev Sõrovatski. 

Saare nimetas Uus-Siberi saareks aastal 1809 polaarekspeditsiooni juht Matthias von Hedenström. Nimi kinnitati aastal 1810.

Aastal 1886 uuris saart Eduard Gustav von Tolli ekspeditsioon. 

Kuulub Sahha Vabariigi koosseisu.

## Viited

## Välislingid
*Uus-Siberi saare põhikaart
Õli

**Õli** on hüdrofoobne (märgumatu) ja lipofiilne (rasvlahustuv) aine, mis esineb toatemperatuuril viskoosse vedelikuna. See üldmõiste hõlmab erineva päritolu, keemilise ehituse ja omadustega mineraalseid ja orgaanilisi õlisid. 

Algselt on kõik õlid siiski orgaanilist päritolu, kuid näiteks naftat loetakse mineraalseks, kuna see on tekkinud väga pikaajaliste geokeemiliste protsesside tagajärjel ning seda ammutatakse geoloogilistest leiukohtadest. Elusorganismides leiduvate ja nende poolt toodetavate orgaaniliste õlide, rasvade ja nendetaoliste ainete üldnimetus on lipiidid. Võrreldes teiste orgaaniliste ainetega on neil suur süsiniku- ja vesiniku-, kuid väike hapnikusisaldus. Paljusid taimseid ja loomseid õlisid (ja rasvu) kasutatakse toiduks. Õlisid kasutatakse ka kütuse ja määrdeainena ning keemiatööstuse toorainena.

## Õlilaigu värvide tekkimine
Õlilaigud tunduvad värvilised sellepärast, et õlikiht tekitab veepinnale õhukese kihi, milles toimub valguse murdumisel dispersioon. Iga eri värvi valgus murdub erineva nurga all ning olenevalt õlikihi paksusest tekib õlikihi põhjast peegeldunud ning õli pinnalt peegeldunud valguslainete vahel interferents. Mõne värvuse lainepikkustel tekib seeläbi miinimum, teistel maksimum. Nii näeb inimsilm õlikihte selles värvuses, milles tekib maksimum.

## Vaata ka
*Õlireostus
*Taimeõli
*Eeterlikud õlid
*Punsli õli (nimetuse poolest õli, kuid tegelikult pole õli)
Loksa bussijaam

**Loksa bussijaam** on hoone ja samanimeline bussipeatus Harju maakonnas Loksa linnas. Nii hoone kui ka peatus rajati 1938. aastal, mil seati sisse regulaarne bussiühendus Tallinna ja Loksa vahel.

Punastest tellistest ehitatud Loksa bussijaama hoones asusid algselt ootesaal, ruumid bussijaama töötajatele ja bussijuhtidele ning kaks garaaži. 

Nüüdisajal asuvad bussijaama hoones muud asutused: 2009. aasta augusti seisuga Swedbanki Loksa kontor, Eesti Politsei Loksa konstaablipunkt ja meelelahutusasutus Lucky baar.

Kuigi bussijaama hoone on oma algse funktsiooni kaotanud, peatuvad selle ees endiselt kõik Loksa linna läbivad bussiliinid. Loksal lõppevate liinide jaoks on Loksa bussijaam lõpp-peatus.

Arvatavasti projekteeris hoone arhitekt Elmar Lohk. See valmis tüüpprojekti alusel, kuid teise maailmasõja puhkemise tõttu jäi ainsaks selle projekti järgi rajatud hooneks.

2014. aastal arvati Loksa autobussijaam ehitismälestiseks.

## Bussiliinid
Seisuga 1. august 2009 peatusid Loksa bussijaama peatuses järgmised bussiliinid:

*151 Tallinn–Laagna–Kuusalu–Loksa
*151A Tallinn–Laagna–Kuusalu–Loksa–Viinistu
*151B Tallinn–Laagna–Kuusalu–Kolga–Loksa
*151C Tallinn–Laagna–Kuusalu–Loksa–Viinistu
*152 Tallinn–Kuusalu–Kolga–Loksa
*152A Tallinn–Kuusalu–Kolga–Loksa–Viinistu
*152B Tallinn–Jõelähtme–Valkla–Kuusalu–Kolga–Loksa
*152C Tallinn–Kuusalu–Kolga–Loksa–Viinistu
*156 Tallinn–Kahala–Kolga–Loksa–Hara–Juminda–Leesi
*236 Tallinn–Loksa–Viinistu
*242A Tallinn–Kolga–Loksa

## Viited

## Välislingid
*
Glen A. Larson

**Glen Albert Larson** (3. jaanuar 1937 Los Angeles – 14. november 2014 Santa Monica, California) oli Ameerika Ühendriikide teleprodutsent ja stsenarist, keda tuntakse eelkõige seriaalide "Battlestar Galactica" (1970. aastatel) ja "Knight Rider" (1980. aastatel) loojana. 

## Tunnustus
* Larson on saanud autähe Hollywoodi kuulsuste alleel (Walk of Fame) panuse eest televisioonitööstusse. 
* Edgar 1973
* Emmy 1978
* Grammy 1979
Edward Mulhare

**Edward Mulhare** (8. aprill 1923 – 24. mai 1997) oli populaarne iiri näitleja aastatel 1956–1995. 

Eesti vaatajaskonnale on ta tuntud eeskätt kõrvalosatäitjana seriaalist "Knight Rider", kus ta mängis Devon Milesi.
Patricia McPherson

**Patricia McPherson** (sündinud 27. novembril 1954 Washingtoni osariigis Oak Harboris) on Ameerika Ühendriikide näitleja. 

Ta on tuntud eelkõige 1980. aastate teleseriaali "Knight Rider" KITT-i mehaaniku Bonnie Barstow' kehastajana aastatel 1982–1983 ning 1984-1986.
Loksa Kroonlinna Püha Joanni kogudus

**Loksa Kroonlinna Püha Joanni kogudus** on Moskva Patriarhaadi Eesti Õigeusu Kiriku koosseisu kuuluv õigeusu kogudus Loksa linnas Harju maakonnas.

Kogudus asutati 30. detsembril 1999 Tallinna Nikolai koguduse abikogudusena. Äriregistrisse kanti kogudus 2004. aastal ja iseseisva kogudusena tegutseb see alates 2005. aastast.

Oma kirikuhoone sai Loksa kogudus aastatel 2002–2003 kui kasutuseta jäänud Loksa lasteaia hoone ehitati ümber Loksa Kroonlinna Püha Õiglase Joanni kirikuks. Kirik pühitseti 2008. aasta suvel.

Alates 2001. aastast tegutseb Loksa õigeusu koguduse juures narkosõltlaste rehabilitatsioonikeskus.

Kogudust on teeninud ülempreester Oleg Vrona ja ülempreester Aleksandr Galiakberov. Alates septembrist 2015 on koguduse esipreester Vladimir Holod.
The O'Reilly Factor

**"The O'Reilly Factor"** on Ameerika Ühendriikide poliitikasaade, mida näitab Fox News Channel. 

Saadet juhib Bill O'Reilly, kes arutab saatekülalistega aktuaalseid poliitilisi ja ühiskondlikke küsimusi. Esimene saade läks eetrisse 1996. aastal. Saate pealkiri oli algul "O'Reilly Report", kuid pärast O'Reilly sõbra John Tantillo soovitust võeti pealkirjaks "The O'Reilly Factor". Tema asemel on saadet juhtinud Juan Williams ja Laura Ingraham. 

## Saateosad
O'Reilly saade on jaotatud järgmisteks rubriikideks. 

* **Talking Points Memo** - O'Reilly kommentaarid päevapoliitika ja riigi olukorra kohta.
* **Top Story** - päeva tähtsamad uudislood ja intervjuud. 
* **Impact** - O'Reilly keskendub kuritegevusele ja seadustele.
* **Unresolved Problem** - teema, mida meedia piisavalt ei kajasta.
* **Personal Story** O'Reilly kutsub saatesse ajakirjaniku või bestselleri autori.
* **Factor Follow-Up** O'Reilly käsitleb uuesti teemasid, mida on varem käsitletud. 
* **Back of the Book** - käsitletakse mitmesuguseid teemasid. Kaks näidet on "Reality Check" ja "Great American Culture Quiz", mis on mälumängud, milles ta küsitleb oma Fox Newsi kolleege (tavaliselt Steve Doocy ja Martha MacCallum) popkultuuri kohta.
* **Pinheads and Patriots** - käsitleb isikuid, kes on riigile head või halba teinud.
* **Factor Mail** - O'Reilly loeb ette talle saadetud e-kirju.

**Muud saateosad**
***The Ingraham Angle** - O'Reilly ja Laura Ingraham arutlevad eri teemadel.
***At your Beck and Call** - O'Reilly ja Glenn Beck arutlevad eri teemadel.
***Weekdays with Bernie** - O'Reilly ja Bernard Goldberg arutlevad eri teemadel (peamiselt meedia teemadel).

## Saatekülalised

### Osalemisest keeldujad
Mitmed isikud on keeldunud saates osalemisest, sealhulgas George Clooney, Dick Cheney, Bill Moyers ja Tony Blair. 2008. aasta presidendivalimiste ajal ei soovinud ka Sarah Palin ja Joe Biden saates osaleda. Palin osales saates 2010. aasta jaanuaris pärast Fox Newsi kommentaatoriks hakkamist.

## Viited

## Välislingid
*The O'Reilly Factori koduleht
South Stream

**South Stream** (vene keeles: Южный поток) oli kavandatav Musta mere kaudu kulgev gaasijuhe maagaasi transportimiseks Venemaalt Euroopa Liidu riikidesse. Plaani kohaselt valmib juhe 2015. aastaks. South Streamis nähakse Venemaad vältiva Nabucco gaasijuhtme konkurenti.

South Streami veealuse osa pikkuseks on planeeritud 900 kilomeetrit. Gaasijuhtme kaudu toimetataks Euroopa Liitu 63 miljardit kuupmeetrit maagaasi aastas. Projekti maksumus on hinnangute kohaselt vähemalt 25 miljardit eurot.

Gaasijuhtme veealuse osa ehitaja on Gazpromi ja Eni ühisettevõte South Stream AG. 2010. aasta 18. juunil sõlmitud memorandumi kohaselt liitub projektiga ka Électricité de France. Bulgaaria, Serbia, Ungari, Sloveenia territooriumile jäävate osade ehitamiseks on Gazprom asutanud ühisettevõtted kohalike ettevõtetega. Kokkulepe on saavutatud ka Kreeka, Horvaatia ja Austriaga.

Üheks olulisemaks ajendiks South Streami kavasse võtmisel olid Venemaa ja Ukraina halvad suhted. Ukraina on tähtsaim transiitriik Venemaa gaasi maitsi Euroopasse toimetamisel. Gaasitülid Venemaaga tõid kaasa korduvaid katkestusi gaasi transpordis läände. Pärast Viktor Janukovõtši saamist Ukraina presidendiks on riikide läbisaamine aga oluliselt paranenud ning Venemaa ja Ukraina on teatanud kavandatavast koostööst Ukraina gaasivõrgu moderniseerimisel. On avaldatud kahtlust, kas kuluka projekti realiseerimine on sellises olukorras otstarbekas.

## Vaata ka
* Blue Stream
* Nord Stream

## Viited
Jon Stewart

**Jonathan Stewart** (sünninimi **Jonathan Stuart Leibowitz**; sündinud 28. novembril 1962) on Ameerika Ühendriikide kirjanik, poliitiline humorist, saatejuht, näitleja ja püstijalakoomik.

Stewart alustas karjääri püstijalakoomikuna ja hiljem on töötanud televisioonis. Ta juhtis Comedy Centrali saadet "Short Attention Span Theater". MTV-s juhtis ta saateid "The Jon Stewart Show" ja "You Wrote It, You Watch It". Aastatel 1999–2005 juhtis ta Comedy Centrali saadet "The Daily Show".
Bojko Borisov

**Bojko Metodiev Borisov** (bulgaaria keeles Бойко Методиев Борисов; sündinud 13. juunil 1959) on Bulgaaria poliitik, kes oli Bulgaaria peaminister 27. juulist 2009 kuni 13. märtsini 2013, 7. novembrist 2014 kuni 27. jaanuarini 2017 ja 4. maist 2017 kuni 12. maini 2021.

Aastatel 2005–2009 oli ta Sofia linnapea.

Borisov kuulub paremtsentristlikkusse erakonda Kodanikud Bulgaaria euroopaliku arengu eest (Граждани за европейско развитие на България, lühendatult ГЕРБ, mis bulgaaria keeles tähendab vappi).

Borisov on alates 1978. aastast osalenud karatevõistlustel. Tal on praegu must vöö, 7. dan. Borisov on Bulgaaria Karateföderatsiooni esimees. Ta on aastaid olnud Bulgaaria rahvuskoondise treener karates ja ta on rahvusvahelise kategooria karatekohtunik.

Varasemas elus on Borisov olnud tuletõrjuja ja pidanud mitmesuguseid ameteid siseministeeriumi alluvuses. 1991. aastal asutas ta eraturvafirma. 2001 kuni 2005 töötas ta siseministeeriumis peasekretärina (Главен секретар).

2005. aasta parlamendivalimistel kandideeris Simeon II Rahvusliku Liikumise nimekirjas ja loobus valituks osutudes senise töö kasuks siseministeeriumis. Samal aastal valiti Sofia linnapeaks.

2006. aastal asutas uue partei (GERB), mille mitteametlikuks liidriks on ta siiani. GERB võitis 2007. aasta Euroopa Parlamendi valimised Bulgaarias. 2009. aasta parlamendivalimised võideti ülekaalukalt (39,7% häältest ja 116 kohta 240-liikmelises parlamendis).

## Isiklikku
Borisovi haridusteed ja karjääri olevat sotsialismiajal pärssinud asjaolu, et tema vanaisa hukati 1944. aasta riigipöörde järel.

Esimesest abikaasast Stelast on Borisov lahutatud. Sellest abielust on tal tütar Veneta. Borisovi elukaaslane on Majandus- ja Investeerimispanga juht Cvetelina Borislavova.
Filosoofia (õppeaine)

**Filosoofia** on õppeaine, mis oli 1996. aasta riikliku õppekava raames gümnaasiumiastmes kohustuslik, aga 2002. aasta õppekava arvas filosoofia kohustuslike õppeainete hulgast välja. 2010. aasta septembrist kehtivad uued filosoofia valikkursuste kavad, mille järgi moodustavad gümnaasiumi filosoofiaõppe kaks teineteist süvendavat 35-tunnist kursust: Sissejuhatus filosoofilisse mõtlemisse, Tänapäeva filosoofilised küsimused.

Alates 2004. aastast toimub Eestis filosoofiaolümpiaad gümnasistidele.

Filosoofia õppeaine on üldiselt Euroopa haridussüsteemides gümnaasiumiastmes mingil viisil võimaldatud, paljudes riikides, nt Prantsusmaal, Itaalias, Soomes on filosoofia gümnaasiumis kohustuslik õppeaine.

## Vaata ka
* Filosoofia
* Filosoofiaolümpiaad
* Filosoofiline väitlus

## Viited

## Välislingid
*Filosoofia valikkursuste kavad ainevaldkonna "Sotsiaalained" raames
*Filosoofia 2011. aasta riiklikus õppekavas
*Filosoofiaolümpiaad
Ust-Jansk

**Ust-Jansk** (vene Усть-Янск, jakuudi Усуйаана) on küla Sahha Vabariigi põhjaosas, Ust-Janski ulussi Ust-Janski rahvusliku naslegi keskus.

Asub põhjapolaarjoonest põhja pool Jana jõe kaldal 537 km kaugusel kirde suunas ulussi keskusest Deputatskist. Elanike arv on 316 inimest (2007).

Asulas on jõesadam. Majandustegevuse peamised harud on põhjapõdrakasvatus ja kalapüük. Külas on klubi, põhikool, tervishoiu- ja kaubandusasutused.

Ust-Janskis sündis aastal 1780 vene maadeavastaja Jakov Sannikov.

## Viited

## Välislingid
* УСТЬ-ЯНСКИЙ УЛУС. УСТЬ-ЯНСКИЙ НАЦИОНАЛЬНЫЙ НАСЛЕГ
Jakov Sannikov

**Jakov Sannikov** (vene keeles Яков Авраамович Санников, 1780 Ust-Jansk – pärast 1812) oli vene kütt (küttis polaarrebast) ja Uus-Siberi saarte uurija. 

Avastas ja kirjeldas Stolbovoi saart (1800) ja Faddejevi saart (1805). Hiljem osales ta kaupmees Sõrovatski korraldatud reisil, mille käigus nägi nad Suurt Maad, mille hiljem Hedenström nimetas Uus-Siberi saareks. Samuti peetakse teda Bunge maa avastajaks.

Aastatel 1809–1811 osales Matthias von Hedenströmi korraldatud ekspeditsioonil. 

Aastal 1809 läbis Hedenströmi käsu järgi mitu korda Hedenströmi lahte, mõõtis selle laiust (7–30 versta) ja selgitas, et see on laht, mitte väin.

Aastal 1809 ja 1810 uuris ta Uus-Siberi saart. Saarel Sannikov avastas jõgi, mis voolas Derevjannije gorõ mäestikust kirde suunas. 1810. aasta sügisel uuris ta Kotelnõi saart.

1811. aastal uuris ta poja Andreiga Faddejevi saart. Pärast uuris ta ka Kotelnõi saart.

Oma reiside käigus nägi ta Uus-Siberi saartest, näiteks Kotelnõi saarest põhja pool mingit suurt maad (Sannikovi maa).  

Sannikovi auks on nimetatud:
*Sannikovi väin Väike-Ljahhovi ja Kotelnõi saarte vahel;
*Sannikovi tänav Moskvas.

## Viited
I Am America (And So Can You!)

**"I Am America (And So Can You!)"** on 2007. aastal ilmunud satiiriline bestseller, mille autorid on Ameerika Ühendriikide humorist Stephen Colbert ning telesaate "The Colbert Report" tegijad. 

Raamat ilmus 9. oktoobril 2007, audioversioon mõni päev varem. Raamatu keskne teema on Stephen Colberti tegelaskuju ilukirjanduslik elu, nagu see paistab tema saates "The Colbert Report".

## Auhinnad
Raamatu audioversioon esitati 2009. aastal Grammy parima jutualbumi auhinna nominendiks, kuid selle auhinna võitis hoopis Al Gore.

## Välislingid
*"Am America (And So Can You!)" koduleht
Kolõma jõgi

**Kolõma** ehk **Halõma** (vene keeles Колыма, jakuudi keeles Халыма) on jõgi Venemaa kirdeosas. Tekib Ajan-Jurjahhi ja Kulu jõe liitumisel, suubub Ida-Siberi merre Kolõma lahte. 

Jõe pikkus on 2129 km, millest esimesed umbes 1400 km jääb Magadani oblastisse ja ülejäänu Jakuutiasse. Jõe valgla pindala on 643 000 km². Jõe vooluhulk suudmes on 3800 m³/s.

Jõgi algab Oimjakoni kiltmaalt Magadani oblasti ja Jakuutia piiri lähedalt Handõga–Magadani maantee äärest. Üsna sealtsamast lähedalt teiselt poolt Jakuutia piiri algab Indigirka jõgi.

Ülemjooksul voolab jõgi Handõga–Magadani maantee kõrval kagusse, seejärel teeb poolringi ümber Aborigeni mäe, mis on Tšerski mäestiku kaguots, ja pöördub kirdesse. Uuesti Handõga–Magadani maantee ületamise järel algab jõe keskjooks madalikul. Kui Kolõma jõgi jõuab Omsuktšani ahelikuni, pöördub ta loodesse ja voolab läbi Indigirka kiltmaa. Kiltmaal ületab ta Jakuutia piiri. Põhjapolaarjoone kandis algab jõe alamjooks, pöördub Kolõma taas kirdesse ja voolab läbi Kolõma madaliku, kuni suubub deltat moodustades Ida-Siberi merre Kolõma lahte. Jõe parem kallas on peaaegu kogu aeg, kuni suudmeni välja mägine, aga vasak kallas lauge ja soine.

Kolõma suurimad lisajõed on Bahhaptša, Balõgõtšan, Sugoi, Korkodon (kõik paremalt), Popovka, Ožogina, Sededema (kõik vasakult), Omolon ja Suur-Anjui (mõlemad paremalt).

Jõgi jäätub septembris: ülemjooksul kuu lõpus, alamjooksul esimesel poolel või isegi alguses. Jääkattest vabaneb Kolõma mais, suudmes kuu lõpul. Suudmes on Kolõma keskmiselt 268 päeva aastas jääs. Jääsulamisega kaasnevad suured üleujutused.

Jõgi on laevatatav alates suudmest kuni Korkodoni suudmeni keskjooksul. Sellest allapoole on vesi faarvaatris alati vähemalt 3–4 meetrit sügav, kohati kuni 8–10 meetrit. Keskjooksul on jõgi pool kilomeetrit lai, alamjooksul terve kilomeetri, alates suurima lisajõe Omoloni suudmest isegi 2–3 kilomeetrit.

Suvel on jões veetase madalam. Karmist kliimast hoolimata tõuseb jõe temperatuur suvel 10–15 kraadini, aga vaiksetes jõesoppides võib juulis-augustis kerkida isegi 20–22 kraadini.

Kolõma on kalarikas. Siin elavad sterlet, valgesiig, muksun, lenok ja teised kalad, sügavikes omulid, heeringad ja siiad, alamjooksule tulevad isegi beluugad.

Kolõma avastati venelaste jaoks peatselt pärast seda, kui kasakad 1638–1639 avastasid Indigirka ja Alazeja jõe: nende jõgede valgla piirneb idas Kolõma valglaga. Juba 1644 rajas kasakas Mihhail Staduhhin Nižnekolõmskoje talvituskoha (tänapäeval Kolõmskoje) ja kohtus esimesena sõjakate tšuktšidega. Kaitseks tšuktšide rünnakute vastu talvituskoht kindlustati. Sellest kindlusest algasid paljud maadeavastusreisid alates aastast 1647. 1741 püstitas maadeuurija Dmitri Laptev Kolõma deltasse suurima suudmeharu Kamennaja Kolõma äärde algelise majaka.

Jõele on ehitatud Kolõmskaja hüdroelektrijaam ja ehitamisel on Ust-Srednekamskaja hüdroelektrijaam.
Loksa Ravikeskus

Osaühing **Loksa Ravikeskus** oli aastatel 2000–2011 Loksa haigla taastusraviosakonna baasil tegutsenud meditsiiniasutus Harju maakonnas Loksa linnas aadressil Posti tänav 29.

Alates 2003. aastast kuulusid ravikeskuse alla nii Loksa polikliinik kui ka Loksa Kiirabi. Viimane osutas piirkonnas teenust ühe kiirabibrigaadiga, hiljem läks kiirabiteenus üle Karell Kiirabile.

Vastavalt tegevusloale oli Loksa Ravikeskusel õigus osutada järgmisi teenuseid:

*koduõendus-hooldusteenus
*ambulatoorsed günekoloogiateenused
*ambulatoorsed pediaatriateenused
*ambulatoorsed sisehaiguste teenused
*ambulatoorsed taastusravi ja füsiaatriateenused
*hambaraviteenused
*radioloogiateenused
*töötervishoiuteenused
*kiirabiteenus

Loksa Ravikeskuse kommertstegevuse põhisuunaks olid taastusravi ja ravipuhkusega seotud teenused. Taastusraviteenuseid hakati haiglas osutama 1996. aastal, eraldi taastusraviosakond avati mais 2000. Taastusraviprogramme koordineeris doktor Ljudmilla Agajeva.

Ravikeskust juhtis Ann Lasting, kes on ühtlasi Loksa Haigla Sihtasutuse juhataja.

6. detsembril 2011 kuulutas Harju Maakohus välja Loksa Ravikeskuse pankroti. 11. jaanuaril 2012 kiitis Tallinna Linnavalitsus heaks Ida-Tallinna Keskhaigla (ITK) taotluse omandada Loksa Ravikeskuse kinnistu ja jätkata seal seniste teenuste osutamist. ITK opereeris üksust veel neli aastat, kuni see 31. juulil 2016 suleti ja kõik töötajad koondati. Enne sulgemist oli ITK püüdnud Loksa ravikeskust müüa Tapa haiglale, kuid see müügitehing ei õnnestunud.

## Vaata ka

*Loksa haigla
*Loksa Kiirabi

## Viited
A Colbert Christmas: The Greatest Gift of All!

**"A Colbert Christmas: The Greatest Gift of All!"** on Comedy Centrali jõulude eriväljaanne, mis anti eetrisse 23. novembril 2008.

## Osatäitjad
*Stephen Colbert – Stephen Colberti tegelaskuju 
*Elvis Costello – iseendana 
*Toby Keith – jahimees
*Willie Nelson – neljas tark 
*Jon Stewart – iseendana 
*John Legend – reindžer 
*Feist – ingel
*George Wendt – jõuluvana 
*Madeline Colbert, Peter Colbert, John Colbert – Colberti lapsed.

## Lood
# "Another Christmas Song" (Stephen Colbert)
# "Have I Got a Present for You" (Toby Keith)
# "Please Be Patient" (Feist)
# "Little Dealer Boy" (Stephen Colbert ja Willie Nelson)
# "Can I Interest You in Hannukah?" (Stephen Colbert ja Jon Stewart)
# "Nutmeg" (Stephen Colbert ja John Legend)
# "(What's So Funny 'Bout) Peace, Love, and Understanding" (Stephen Colbert, Elvis Costello, Feist, Toby Keith, John Legend ja Willie Nelson)
# "There Are Much Worse Things to Believe In" (Stephen Colbert ja Elvis Costello)
# "A Cold, Cold Christmas" (Stephen Colbert) (ainult iTunesis)
Jonathan Zittrain

**Jonathan L. Zittrain** (sündinud 24. detsembril 1970) on Harvard Law Schooli küberõiguse professor ning Harvardi ülikooli Berkman Center for Internet & Society kaaskoordinaator.

## Teoseid

* (raamatu võrguväljaanne)
Berkman Klein Center for Internet & Society

**Berkman Center for Internet & Society** on Harvard Law Schooli juures tegutsev uurimisasutus, mis tegeleb küberruumi puudutavate õigusteaduslike uuringutega. 

Berkman Centeri asutasid 1997. aastal professorid Jonathan Zittrain ja Charlie Nesson. Sellest kujunes omaette interdistsiplinaarne uurimisasutus. 

## Välislingid
* Berkman Centeri koduleht
Kaltsupaber

**Kaltsupaber** on linastest ja puuvillastest kaltsudest valmistatud paber. 

Euroopas võeti kaltsupaber kasutusele kirjutusmaterjalina 12. sajandil ja see hakkas tasapisi asendama seni ainsa kirjutusmaterjalina kasutusel olnud pärgamenti. 15. sajandiks oli paberile kirjutamine juba üldlevinud.

Kuna tooraineks kasutatavad riideid olid enamuses valmistatud linasest materjalist, oli tooraine odav ja seda leidus praktiliselt kõikjal. Euroopas kasutati toormaterjalina ka puuvilla, millest valmistatud paberi omadused olid halvemad kui linasel kaltsupaberil. Veelgi halvem oli siidi ja villaste kaltsudega valmistatud paberi kvaliteet, see paber sobis ainult pakkepaberiks. 
Suure veekulu tõttu ehitati paberiveskid veerohkete jõgede kallastele. Eesti esimesed paberiveskid olid Emajõe, Võhandu ja Härjapea jõe ääres.

## Kaltsupaberi valmistamise etapid
* Kaltsude puhastamine mustusest, rasvast, värvist jm lubjaveega (lagunemisprotsessi kiirendamiseks tuli lubjavett sageli vahetada) 
* kiudude määndamine (edasi jätkus lagundamisprotsess keldris) 
* Loputamine 
* Nõrgumine
* Purustamine purustusmasinas (6–12 tundi) 
* Kaltsumassi kiududeks kloppimine (12–24 tundi)

Tulemuseks oli ühtlane paberipuder, mis laotati ühtlase kihina nõrgrestile poognateks tahenema. 

## Vaata ka
* Rahapaber
* Siidpaber
* Riisipaber
* Linapaber
* Halfapaber
* Jaapani paber

## Viited
Shakira

**Shakira Isabel Mebarak Ripoll** (esinejanimega **Shakira**; sündinud 2. veebruaril 1977 Colombias Barranquillas) on Colombia laulja ja filantroop. 

Hispaania maksuametnikud jõudsid uurimisel järeldusele, et muusik elas aastatel 2012-2014 Barcelonas. Hispaania seaduste kohaselt peab igaüks makse maksma, kes elab riigis kauem kui kuus kuud.

Shakria väidab, et pole Barcelonas kunagi elanud. Muusiku sõnul on ta hoopis Bahama elanik.

## Lauljakarjäär
### 1990–1994
* 24. juuni 1991 – *[[Magia]]* („Magia”, „Lejos De Tu Amor”, „Esta Noche Voy Contigo”, „Sueños”)
* 25. märts 1993 – *[[Peligro]]* („Peligro”, „Brujería”, „Eres”, „Tú Serás La Historia De Mi Vida”)

### 1995–1997
* 13. veebruar 1996 – Pies Descalzos („Estoy Aquí”, „¿Dónde Estás Corazón?”, „Pies Descalzos, Sueños Blancos”, „Un Poco De Amor”, „Antología”, „Se Quiere, Se Mata”)

### 1998–2000
* 29. september 1998 – ¿Dónde Están los Ladrones? („Ciega, Sordomuda”, „Si Te Vas”, „Tú”, „Inevitable”, „Octavo Día”, „Moscas En La Casa”, „No Creo”, „Ojos Así”)

### 2001–2004
* 13. november 2001 – Laundry Service („Whenever Wherever”/„Suerte”, „Underneath Your Clothes”, „Te Dejo Madrid”, „Objection (Tango)”/„Te Aviso, Te Anuncio (Tango)”, „Que Me Quedes Tú”, „The One”)
* 30. märts 2004 – Live & off the Record

* (tour) 8. november 2002 – 11. mai 2003 – *[[Tour of the Mongoose]]*

### 2005–2007

* 3. juuni 2005 – *[[Fijación Oral Vol. 1]]* („La Tortura”, „No”, „Día de Enero”, „La Pared”, „Las de la Intuición”)
* 28. november 2005 – *[[Oral Fixation Vol. 2]]* („Don't Bother”, „Hips Don't Lie”, „Illegal”)
* 5. detsember 2006 – *[[Oral Fixation Volumes 1&2]]*
* 12. november 2007 – *[[Oral Fixation Tour (DVD)]]*
* Veebruar 2008 – *[[Love in the Time of Cholera EP]]*

* (tour) 14. juuni 2006 – 9. juuli 2007 – *[[Oral Fixation Tour]]*

### 2009

* 5. oktoober 2009 – *[[She Wolf]]* („Loba” / „She Wolf” • „Did It Again” / „Lo Hecho Está Hecho”)

## Stuudioalbumid
*"Magia" (1991)
*"Peligro" (1993)
*"Pies Descalzos" (1995)
*"Dónde Están los Ladrones?" (1998)
*"Laundry Service" (2001)
*"Fijación Oral, Vol. 1" (2005)
*"Oral Fixation, Vol. 2" (2005)
*"She Wolf" (2009)
*"Sale el Sol" (2010)
*"Shakira" (2014)
*"El Dorado" (2017)
*"Las Mujeres Ya No Lloran" (2024)

## Isiklikku
Shakira elas aastatel 2011–2022 koos Barcelona jalgpalliklubi endise mängija Gerard Piquéga. Neil on kaks poega, Milan ja Sasha.

## Vaata ka

*"Waka Waka (This Time for Africa)"

## Viited

## Välislingid
* La Tortura, 2009
* Loca, 2010
* Sale El Sol, 2011
Loksa haigla

**Loksa haigla** oli 1976. aastal asutatud meditsiiniasutus Harju maakonnas Loksa linnas aadressil Posti tänav 29. Haigla reorganiseeriti sihtasutuseks 2003. aastal, 2012. aastal läks see koos Loksa Ravikeskusega ühe struktuuriüksusena Ida-Tallinna Keskhaigla koosseisu ja suleti lõplikult suvel 2016.

Loksa haigla osutas algselt nii ambulatoorset kui statsionaarset üld- ja eriarstiabi, samuti kiirabiteenust. 2000. aastate esimesel poolel läbi viidud tervishoiureformidega reorganiseeriti Loksa haigla hooldushaiglaks.

2004. aastal haiglale väljastatud tegevusloa kohaselt tegeles haigla ainult hooldusraviteenuste pakkumisega. Muu ambulatoorne ja statsionaarne arstiabi nagu ka kiirabiteenus anti üle 2000. aastal haigla taastusravi osakonna baasil moodustatud osaühingule Loksa Ravikeskus.

Loksa Haigla Sihtasutuse juhataja oli aastatel 2003–2011 Ann Lasting.

## Pildid


Pilt:LoksaRK2.jpg
Pilt:LoksaRK.jpg


## Vaata ka

*Loksa Kiirabi
*Loksa Ravikeskus
Above and Beyoncé - Video Collection & Dance Mixes

"**Above and Beyoncé - Video Collection & Dance Mixes**" on Beyoncé Knowlesi CD/DVD album.

## Lood
 
### Video Collection
# „If I Were a Boy” – 5:06
# „Single Ladies (Put a Ring on It)” – 3:20
# „Diva” – 4:06
# „Halo” – 3:45
# „Broken-Hearted Girl” – 4:40
# „Ego” (Remix featuring Kanye West) – 4:53
# „Ego” (Fan Exclusive) – 3:57
# Behind The Scenes – 19:02
# Credits – 0:30

### Dance Mixes
# If I Were a Boy (Maurice Joshua Mojo UK Remix)” – 6:29
# Single Ladies (Put a Ring on It) (DJ Escape & Tony Coluccio Remix - Club Version) – 6:57
# Diva (Karmatronic Club Remix) – 5:08
# Halo (Dave Audé Club Remix) – 8:55
# Broken-Hearted Girl (Catalyst Remix) – 4:46
# Ego (OK DAC Remix) – 6:29
# Sweet Dreams (Harlan Pepper & AG III Remix) – 6:43
# Ego (Remix featuring Kanye West) – 4:44
Juhan Lindström

**Juhan Lindström** (sündinud **Juhan (Johannes) Vanari**; 17. märts (4. märts vkj) 1903 Tartu – 1966 Port Arthur, Kanada) oli eesti sõjaväelane

Ta teenis Eesti kaitseväes üleajateenija-allohvitserina. Juunis 1941 mobiliseeriti ta Punaarmeesse. Detsembris 1942 läks ta laskurkorpuse mehena Alekseikovo küla all sakslaste poolele üle. Edaspidi sõdis ta Punaarmee vastu 20. eesti diviisi koosseisus suurtükiväelasena. Mais 1945 sattus ta nn Tšehhi põrgus vangi kohalike tšehhide kätte, kuid pääses vangilaagrist sulaseks ühe taluperemehe juurde. 1947. aastal õnnestus tal rootslast teeseldes jõuda USA okupatsioonitsooni Lääne-Saksamaal. Sealt rändas ta edasi Kanadasse, kus elas surmani.

Ta läks vabasurma 1966. aastal, mainides oma lahkumiskirjas elutüdimust. Tema surnukeha leiti 29. juulil 1966 Port Arthuri lähedalt metsast ning maeti 30. juulil.

## Tunnustus
*1938 Kotkaristi teenetemärgi raudrist

## Isiklikku
Ta oli abielus kahel korral, kuid lahutas abikaasast mõlemal korral. Ta on Mihkel ja Marie Vanari poeg. 

Tapa linna perekonnaseisuametniku otsusel 9. maist 1935 anti Johannes Vanarile uueks eesnimeks Juhan. 

## Viited

## Kirjandus
*Tšehhi põrgus : mälestusi sõjateelt ja vangipõlvest / Juhan Lindström ; illustreerinud Ellen Koit, Toronto : Orto, 1960, 375 lk; 
**ilmunud ka kordustrükis 1997, ISBN 9985856090

## Välislingid
Pärnu Üksik-jalaväepataljon

**Pärnu Üksik-jalaväepataljon** oli kaitseväe Maaväe jalaväeüksus-pataljon.

Pataljon asutati 1992 aasta jõulude aegu Kuperjanovi jalaväepataljoni Pärnu õppekompaniina, 2001. aastal oli Pärnu pataljon suuruselt Eesti teine väeosa ja üksik-jalaväepataljon likvideeriti 2006. aasta lõpuks seoses ebavajalikkusega kaitseväe arengukavades ja infrastruktuuriliste probleemidega. 

Pärnu üksik-jalaväekompanii reorganiseeriti 1. maist 1997 üksik-jalaväepataljoniks ning 1. aprillist 2003 jalaväe väljaõppekeskuseks Pärnu üksik-jalaväepataljon (JVÕK Pärnu ÜJP). Likvideerimise otsus langetati juba 2004. aastal.

Pataljoni sõjaväelinnakusse,  Aia tänaval jäi tegutsema Lääne-Saarte Kaitseringkonna staap. 2002. aastal muutis valitsus oma määrusega kaitseringkondade vastutusalasid, Lääne kaitseringkond  nimetati Lääne-saarte erikaitsepiirkonnaks.
## Pärnu Üksik-jalaväepataljoni ülemad
* major Hannes Toomsalu (09.09.1992– 01.08.1994); 
* major Raivo Lumiste (01.08.1994– 01.12.1999); 
* kapten, hiljem kolonelleitnant Margus Rebane (01.12.1999–31.12.2006)
*ülema kohusetäitja kapten Rain Jano

## Vaata ka
*6. Üksik Jalaväepataljon

## Viited

## Välislingid
*MTÜ Pärnu Pataljoni Kogu
*Kalev Vilgats, Pärnu pataljoni ja kasarmute lugu, Pärnu Postimees, nr. 200, 13 oktoober 2018
Lia Looveer

**Lia Looveer** (neiupõlvenimi Saarepera; 5. oktoober 1920, Narva – 8. november 2006) oli eestluse edendaja Austraalias. 

Lia Saarepera isa oli Aleksander Saarepera, ema Hilda (1894–1966). Lia Saarepera õppis Tartu Ülikoolis 1938–1943 õigusteadust. 

1944. aastal emigreerus algul Saksamaale, augustis 1944 abiellus Leonid Looveerega (sünd. Looberg, 31.01.1917–7.02.1960). 

1949. aastal asus ümber Sydneysse. Lia Looveer oli Sydney Ühinenud Balti Komitee (*Joint Baltic Committee of Sydney*) asutaja ning aastatel 1952–2002 sekretär. Ta organiseeris Baltikumi tutvustavaid üritusi. 1953 ühines Austraalia Liberaalse Partei Uus-Lõuna Walesi osakonnaga. Osales föderaalsel tasandil partei rahvusküsimuste komitee tegevuses (*Liberal Party's Advisory Committee on Ethnic Affairs*). 

## Tunnustus
*1998 Valgetähe V klassi teenetemärk

## Isiklikku
Looveertel sündisid tütar Hille-Reet ja poeg Juho Looveer (sündinud 1952), PhD.
Lia ema Hilda teine abikaasa oli Alfred Mäeloog. 

## Allikad

*Passing of Lia Looveer BEM JP – Michael Darby's
*The Australian Women's Registry. Looveer, Lia
*The Australian Women's Registry. The Joint Baltic Committee
Psühho

"**Psühho**" ("Psycho") on 1960. aastal valminud Alfred Hitchcocki film.

Noor Marion Crane (Janet Leigh) peab oma ülemuse 40 000 dollarit panka viima. Et tal pole oma kallöimaga abiellumiseks raha, kasutab ta võimalust ja põgeneb koos rahaga California suunas. Teel olles on sunnitud peatuse tegema ja jõuab Batesi motelli, kus hotelli omanik Norman Bates (Anthony Perkins) ta lahkelt vastu võtab. Pealtnäha rahulik ja ohutu mees ei ole suutnud oma ema kontrolli alt vabaneda ja kuulab igas asjas tema sõna. Ja vajadusel tuleb emme ise välja ja hoolitseb, et tema pojake valede naistega ei tegeleks.
Kazaa

**Kazaa** on failijagamisprogramm. 

Rootslased Niklas Zennström ja Janus Friis ning eestlased Ahti Heinla, Priit Kasesalu ning Jaan Tallinn valmistasid 2000. aastal failijagamisprogrammi Kazaa lähtekoodi. See oli ajal, kui Napster oli sulgemisohus ning failijagajad otsisid uusi võimalusi.
Vastsündinu (skulptuur)

**"Vastsündinu"** on skulptor Ole Ehelaidi hallist graniidist elevandipoega kujutav pargiskulptuur Tallinnas Hirvepargis. 

Skulptuur paikneb Hirvepargi põhjaosas laste mänguplatsi juures ja on muinsuskaitse all kui Tallinna kohaliku tähtsusega kunstimälestis nr 725.

Skulptuur kujutab end neljal jämedal jalal püsti ajavat elevandipoega. Tagumik on püsti, selg kumer, pea veidi langetatud, lont esijalgade vahel. Alus puudub, teos asetseb maapinnas olevatel paekivitükkidel. 

## Välislingid
*
Jaan Tallinn

**Jaan Tallinn** (sündinud 14. veebruaril 1972) on eesti programmeerija ja ettevõtja. 

Ta kuulus Skype'i põhifunktsioonide (SkypeLibi) arendajate tiimi.

Jaan Tallinn on lõpetanud Tallinna 1. Keskkooli 1990. aastal ja Tartu Ülikooli teoreetilise füüsika erialal 1996. aastal.

1989. aastal osales ta arvutimängu "Kosmonaut" loomisel; see oli esimene väljaspool Eestit levitatud Eesti arvutimäng. Ta on 1993. aastal loodud tarkvaraarendusettevõtte Bluemoon Interactive kaasasutaja ja osanik. Ta on üks failijagamisprogrammi Kazaa (2000) ja internetitelefoniprogrammi Skype tehnilise lahenduse väljatöötajaid.

Ta on investeerimisfirma Ambient Sound Investmentsi osanik ning ta oli tehisintellektiettevõtte DeepMind esimeste investorite seas. 

Talle kuulub investeerimisfirma Metaplanet, mis kuulus tehisintellekti turvalisuse ja arendusfirma Anthropic esimese ringi investorite hulka. Anthropicu väärtus oli 2025. aastal 350 miljardit dollarit. 

Aastail 2007–2011 oli Jaan Tallinn presidendi mõttekoja liige.

Jaan Tallinn on kahe akadeemilise uurimiskeskuse, Cambridge'i Ülikooli juures asuva Centre for the Study of Existential Riski ja Massachusettsi Tehnoloogiainstituudi juures asuva Future of Life Institute kaasasutaja.

Ta on üks Eesti rikkamaid inimesi. Äripäeva 2025. aasta rikaste edetabelis paigutus ta 644,7 miljoni euroga 4. kohale. Samas on spekuleeritud, et tema investeeringute koguväärtus võib ulatuda ka üle miljardi euro.

## Tunnustus
* 2007 Valgetähe V klassi teenetemärk
* 2021 Tartu Ülikooli Tänutäht
* 2025 Äripäeva aasta ettevõtja

## Isiklikku
Jaan Tallinna isa Jüri Tallinn (1948–2018) oli režissöör ja stsenarist; vanaisa Otto Tallinn oli eesti vaimulik.

Tema huvid on breiktants ja Jaapan.

## Viited

## Välislingid
* Lühitutvustus Bluemoon Interactive'i lehel
* Jaan Tallinn: tehisteadvust lähikümnenditel ei näe ERR, 14. mai 2014
Karu (Tallinna skulptuur)

**"Karu"** on Enn Roosi roosakaspunasest graniidist skulptuur Tallinnas Hirvepargis. 

Skulptuur on alates 1964. aastast vabariikliku tähtsusega kunstimälestisena muinsuskaitse all.

Skulptuur on kinnitatud Hirvepargi trepimademele. Selle vorm on kompaktne ja stiliseeritud karupoja kujutisega. Üldmassist eralduvad selgemalt karu pea, kõrvad ja vastu paremat esikäppa surutud nina. Turjal on muhk. Teose aluseosa on nelinurkne.

Skulptuur on Enn Roosi loomaskulptuuride hulgas esimene tähtsam töö. 

## Välislingid
*
Kolõma laht

**Kolõma laht** (vene Колымский залив, jakuudi Халыма хомото) on laht Ida-Siberi mere lõunaosas. Paikneb Krestovski neeme ja Kolõma jõe suudme vahel. Ulatub 45 km kaugusele maismaasse, laius kuni 106 km, sügavus 4 kuni 9 m. Rannik on madal. Laht on peaaegu aasta läbi kaetud jääga. Põhi on mudane ja liivane. Loodete kõrgus on kuni 0,2 m.  

Rannikul on tundrataimestik. Lahte suubub lõunast Kolõma jõgi, mis moodustab suudmealas suure delta. Deltas in palju saari, suuremad saared on Kamenka, GUSMP, Suhharnõi, Stolbik, Tabõševski, Štormovoi. 

Läänest suubub lahte Suur-Tšukotšja jõgi. 

## Viited
Priidu Isak

**Priidu Isak** (sündinud 26. veebruaril 1957 Kullamaal) on eesti poksija ja ettevõtja. 

## Poksijana
Isak poksis aastatel 1971–1981 Pärnu Kalevis, kus tema treener oli Jaan Hansla ja Mart Keersalu, ning Tartu Kalevis, kus tema treener oli Vello Kade ja Peeter Noppel.

Ta oli Eesti NSV juunioride meister kukk-kaalus (kuni 54 kg) aastatel 1975–1976. 

Ta oli Eesti NSV meister kärbeskaalus (kuni 51 kg) 1975. aastal ja kergekaalus (kuni 60 kg) 1981. aastal. Ta sai Eesti NSV meistrivõistlustel 2. koha kärbeskaalus (kuni 51 kg) 1976. aastal ning kergekaalus (kuni 60 kg) aastatel 1979–1980. Ta sai Eesti NSV meistrivõistlustel 3. koha 1977. aastal sulgkaalus (kuni 57 kg). 

## Haridus
Isak lõpetas 1980. aastal Eesti Põllumajanduse Akadeemia insener-hüdrotehnikuna ja jäi tööle Võrumaale. 

## Töökäik
Ta on 1991. aastast ehitusliku projekteerimise ja ehitusega tegeleva AS Hallimäe asutaja ja omanik.

## Kirjandus
* Rein Pajur. "Poksi lugu". Tallinn 2009

## Välislingid
* Priidu Isaku sporditulemused
John Oliver (koomik)

**John Oliver** (sündinud 23. aprillil 1977 Birminghamis) on Suurbritanniast pärit meelelahutaja. Ta tegutseb nii Inglismaal kui ka Ameerikas, 2019. aastal sai ta USA kodakondsuse.

Kui aastatel 2006–2013 oli ta HBO saate "The Daily Show with Jon Stewart" Briti korrespondent, siis 2014. aasta aprillist on ta HBO hilisõhtuse telesaate "Last Week Tonight with John Oliver" juht.

Oliver kasvas üles Inglismaal Liverpoolis ja Bedfordis. Ta lõpetas Cambridge'i ülikooli, kus õppis inglise keelt ja kirjandust. Ülikooliõpingute kõrvalt esines ta püstijalakoomikuna ja oli Cambridge'i ülikooli näitekunstiklubi Footlights asepresident.

Koos Andy Zaltzmaniga juhtis ta saateid "Political Animal", "The Department" ja "The Bugle".

"Political Animal" toimub alates 2004. aastast üks kord aastas Edinburghis toimuval festivalil Edinburgh Fringe. Alates 2006. aastast juhib Zaltzman seda üksinda.

"The Bugle" on iganädalane taskuhääling, mida ta juhib koos Zaltzmaniga. See projekt algas 2007. aasta oktoobris ja 2010. aasta jaanuaris valmis juba sajas saade.

"The Department" on BBC Radio 4 satiiriline komöödiasari salaorganisatsioonist, mis suudab mõjutada inimeste elu iga aspekti. Komöödiasari käsitleb selle organisatsiooni kolme töötaja mõttetalguid ühiskonna probleemide lahendamiseks. Oliver, kes mängib amoraalset juristi, ja Zaltzman kuuluvad ka sarja kõikide saadete autorite ja näitlejate hulka.

## Välislingid

*
John Oliver

**John Oliver** on mitme tuntud isiku nimi:
* **[[John Oliver (koomik)|John Oliver]]**, Suurbritannia poliitiline koomik
* **[[John Oliver (poliitik)|John Oliver]]**, Kanada poliitik
* **[[John Sidney Oliver]]**, inglise jalgpallur
Kärplased

**Kärplased** (*Mustelidae*) on sugukond kiskjaliste seltsist.

## Perekonnad
Sugukonda kärplased kuulub 23 perekonda 59 liigiga.

* **Alamsugukond ''[[Lutrinae]]***
** Perekond *Amblonyx*
** Perekond *Aonyx*
** Perekond *Enhydra* – [[kalaan (perekond)|kalaan]], ainuesindaja *kalaan* ehk merisaarmas
** Perekond *Lontra*
** Perekond *Lutra* – [[harilik saarmas]], [[sumatra saarmas]]
** Perekond *Hydrictis*
** Perekond *Lutrogale*
** Perekond *Pteronura*
* *'Alamsugukond *[[Mustelinae]]**'
** Perekond *Arctonyx*
** Perekond *Eira*
** Perekond *Galictis*
** Perekond *Gulo* – [[ahm]]
** Perekond *Ictonyx*
** Perekond *Lyncodon*
** Perekond *Martes* – [[metsnugis]], [[kivinugis]], harsa, ilka ja soobel
** Perekond *Meles*  – [[mäger]]
** Perekond *Mellivora - meemäger*
** Perekond *Melogale*
** Perekond *Mustela*– [[kärp]], [[nirk]], [[euroopa naarits]], [[tuhkur]], kolonok
** Perekond *Neovison*– [[mink]], merimink
** Perekond *Poecilogale*
** Perekond *Taxidea*
** Perekond *Vormela''
Tiit Petersoo

**Tiit Petersoo** (31. detsember 1937 – 9. märts 2024) oli Eesti looduskaitsetegelane. 

Ta oli hariduselt geograaf. 

Petersoo hakkas looduskaitseinspektorina tööle Rapla metsamajandis 1976. aastal, hiljem on ta töötanud eri asutuste looduskaitseametnikuna kuni 2003. aastani. Ta on tegelenud ka kultuuriloo ja pärandkultuuri objektide kaitsega. 

Aastatel 1966–1974 oli ta Lauka Põhikooli direktor.  

Petersoo oli Eesti Looduskaitse Seltsi liige algaastaist saadik, ta oli ka Eesti Geograafia Seltsi ja Eesti Kodu-uurimise Seltsi liige. 

Ta töötas Eesti Looduskaitse Seltsi Rapla osakonnas.

## Tunnustus

* 2009 – Eerik Kumari looduskaitsepreemia
* 2014 – Raplamaa hõbedane vapimärk

## Publikatsioonid
*Petersoo, Tiit (koostaja) 1997. Rapla maakonna kaitstavate loodusobjektide kaart. Mõõtkava 1:150000. E.O.Map., Kirjameeste Kirjastus.
*Petersoo, Tiit 2004. Reaalkooli mälestussammas ja tema väiksem vend. *Õpetajate Leht*, 20. veebruar.

## Viited

## Välislingid
*Intervjuu Tiit Petersooga Bioneeris
Lewis Black

**Lewis Niles Black** (sündinud 30. augustil 1948) on Grammy auhinna võitnud Ameerika Ühendriikide *stand-up*-koomik, kirjanik ja näitleja. 

Ta on tuntud komöödiastiili poolest, mille käigus ta simuleerib vaimset kokkuvarisemist või vihast lärmamist, naeruvääristades ajalugu, poliitikat, usku, trende ja kultuurinähtusi. Ta juhib Comedy Centrali saadet "The Root of All Evil" ning esineb regulaarselt saates "The Daily Show", kus tal on oma saatelõik.